**KUP KÖZSÉG ÖNKORMÁNYZAT**

**KÉPVISELŐ-TESTÜLETE**

**8595 Kup Fő utca 76.**

***Szám***: Pk 76-11/2022.

**Jegyzőkönyv**

***Készült*** Kup Község Önkormányzat képviselő-testületének 2022. október 6-án 19.00 órakor megtartott nyilvános testületi üléséről.

***Az ülés helye:*** *Polgármesteri Hivatal*

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Antal Tamás képviselő

Ábrahám Tamás képviselő

Nagy Miklós képviselő

Lakosság részéről érdeklődő nem volt.

Tanácskozási joggal részt vett: Kissné Szántó Mária jegyző

(jelenléti ív a jkv. 1. melléklete)

**Varga Imre polgármester** köszöntötte a képviselőket, Megállapította, hogy az 5 fő képviselőből 5 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően.

(meghívó a jkv. 2. melléklete)

**Napirend**

1. 1.) Szociális tüzifa juttatásra vonatkozó rendelet megalkotása
2. 2.) Idegenforgalmi adó bevezetésére javaslat
3. 3.) Szervezeti és Működési Szabályzat 1. függelékének módosítása
4. 4.) Általános iskolák felvételi körzetének véleményezése
5. 5.) Vegyes ügyek

**Napirend tárgyalása:**

**1.) Szociális tüzifa juttatásra vonatkozó rendelet megalkotása**

**Előadó: Varga Imre polgármester**

**Varga Imre polgármester** megállapította, hogy a napirend anyagát a képviselők a meghívóval együtt kézhez kapták. (jkv. 3. melléklete) Szóbeli előterjesztésben elmondta, hogy az önkormányzat minden évben pályázott szociális tüzifára, idén sajnos kevesebb mennyiséget kaptak mint az elmult évben. Ezért javasolja, hogy a jogosultsági határként az elmúlt évihez hasonlóan határozzák meg a jövedelmi határokat: azaz a családosoknál a legkisebb öregségi nyugdijminimum 250 %-a (71.250 Ft,) egyedülélőknél, gyermekét egyedül nevelőknél a nyugdijminimum 300 %-a (85.500 Ft.) Elmondta még, hogy az önkormányzat rendelkezik általa kivágott fával is, ebből tudják segíteni a rászorulókat.

A képviselők a javaslattal egyetértettek, a rendelet elfogadását támogatták.

A polgármester kérte a képviselőket a szavazásra:

Kup Község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi rendeletet alkotta:

**Kup Község Önkormányzat Képviselő-testületének 5/2022.(X.15.) önkormányzati rendelete**

**a szociális célú tüzifa támogatás helyi szabályairól**

(A rendelet a jkv. 4. melléklete)

**2.)**  **Idegenforgalmi adó bevezetése**

**Előadó: Varga Imre polgármester**

**Varga Imre polgármester** megállapította, hogy a napirend anyagát a képviselők a meghívóval együtt kézhez kapták. (jkv. 5. melléklete) Javasolta a rendelet elfogadását.

A képviselők egyeztettek az adónem bevezetésével, mértékével kapcsolatban, majd

Varga Imre polgármester az adónem bevezetésével kapcsolatban a kiküldött rendelet tervezetről kérte a szavazást:

Kup Község Önkormányzat Képviselő-testülete 3 igen szavazattal – 1 ellenszavazattal és 1 tartózkodással – az alábbi rendeletet alkotta:

**Kup Község Önkormányzat Képviselő-testületének 6/2022.(X.15.) önkormányzati rendelete**

**az idegenforgalmi adóról**

(A rendelet a jkv. 6. melléklete)

3.) **Szervezeti Működési Szabályzat függelékének módosítása**

**Előadó: Varga Imre polgármester**

**Varga Imre polgármester** megállapította, hogy a napirend anyagát a képviselők a meghívóval együtt kézhez kapták. (jkv. 7. melléklete) Javasolta a határozati javaslat elfogadását.

A képviselők a javaslattal egyetértettek. A polgármester kérte a képviselőket a szavazásra:

1. Kup község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:
2. **36/2022. (X.6.) KT határozat**
3. Kup Község Önkormányzat Képviselő-testülete az Önkormányzat Szervezeti és Működési Szabályzatáról szóló 8/2013. (VII.31.) önkormányzati rendelet 1. sz.függelékét az előterjesztés szerint módosítja, kiegészíti a “082094 Közművelődés- kulturális alapú gazdaságfejlesztés kormányzati funkcióval.
4. A képviselő-testület utasítja a jegyzőt, hogy a módosítás MÁK által vezetett törzskönyvi nyilvántartáson átvezetésre kerüljön.
5. **Felelős:** jegyző
6. **Határidő:** 2022. október 31.
7. 4.)  **Általános iskolák felvételi körzetének véleményezése**
8. **Előadó: Varga Imre polgármester**
9. **Varga Imre polgármester** megállapította, hogy a napirend anyagát a képviselők a meghívóval együtt kézhez kapták. (jkv. 8. melléklete) Szóbeli előterjesztésben elmondta, hogy minden évben véleményezni kell a kötelező felvételt biztosító körzethatárokat. Javasolta a körzethatárok jóváhagyását.
10. A képviselők a javaslattal egyetértettek, hozzászólás nem volt.
11. Kup Község Önkormányzat Képviselő-testülete 5 igen szavazattal – ellenszavazat
12. és tartózkodás nélkül – az alábbi határozatot hozta:
13. **37/2022. (X.6.) KT határozat**
14. Kup Község Önkormányzat Képviselő-testülete a Pápai Tankerületi Központ megkeresésére nyilatkozik, hogy egyetért azzal, hogy Kup község teljes közigazgatási területére vonatkozóan a kötelező felvételt biztosító általános iskola – a jelenlegi felvételi körzet alapján - a **Kastély Német Nemzetiségi Nyelvoktató Általános Iskola** (Pápakovácsi Fő utca 20.) .
15. A Pápakovácsi Közös Önkormányzati Hivatal Jegyzőjének nyilvántartásában szereplő, Kup községben lakóhellyel, ennek hiányában tartózkodási hellyel rendelkező, hátrányos helyzetű gyermekek létszáma: 0 fő.
16. Felkéri a képviselő-testület a polgármestert, hogy a döntésről a Pápai Tankerületi Központot értesítse.
17. **Felelős**: polgármester
18. **Határidő:** 2022. október 15.

**5.) Vegyes ügyek**

**a.) Könyvtár téli nyitvatartása**

**Varga Imre polgármester** szóbeli előterjesztésben ismertette a Pápai Városi Könyvtár levelét (jkv. 8. melléklete), melyben a megemelkedett energiárakra tekintettel tájékoztatást kért, hogy a téli időszakra tervez-e az önkormányzat változást a könyvtár nyitvatartásában.

Javaslata az eddig heti kétszeri nyitvatartás helyette november 1-től március 31-ig kéthetente tartson nyitva a könyvtár, hétfőnként. A könyvtárossal történt előzetes egyeztetés alapján – egyedi igény alapján – az igénylő részére nyitvatartási időn kívül is kiadja a könyveket (pl tanulók részére tanulmányaikhoz szükséges kiadványokat. )

A képviselők a javaslattal egyetértettek, a polgármester kérte a szavazást.

1. Kup Község Önkormányzat Képviselő-testülete 5 igen szavazattal – ellenszavazat
2. és tartózkodás nélkül – az alábbi határozatot hozta:
3. **38/2022. (X.6.) KT határozat**
4. Kup Község Önkormányzat Képviselő-testülete a Községi könyvtár nyitvatartását 2022. november 1-től 2023. március 31-ig az alábbiak szerint határozza meg: kéthetente hétfőn 17-20 óráig.
5. A képviselő-testület utasítja a jegyzőt, hogy a döntésről a Pápai Városi Könyvtárat értesítse.
6. **Felelős:** jegyző
7. **Határidő:** azonnal

A döntést követően a testület tagjai egyeztettek a közterületeken elhelyezendő őszi diszítésekről.

Más tárgy, bejelentés nem volt, a képviselő-testület nyilvános ülését a polgármester 20.30 órakor bezárta.

K.m.f.

Varga Imre Kissné Szántó Mária

polgármester jegyző